**Anton Lindholm** (s. 29. marraskuuta 1994 Skellefteå, Ruotsi) on ruotsalainen jääkiekkopuolustaja, joka pelaa SHL-joukkue Leksands IF:ssä.

Ura
---

### Seuraura

Lindholmin kasvattajaseura on Varuträsk IF. Hän pelasi myöhemmät juniorivuotensa kuitenkin Skellefteå AIK:ssa. Hän debytoi seuran miesten joukkueessa kaudella 2011–2012, jolloin Lindholm pelasi Elitserienissä yhden runkosarjaottelun. Lindholm pelasi suurimman osan kaudestaan Skellefteån J20-junioreissa, mutta vahvisti myös J18-junioreita, joissa hän voitti J18 Allsvenskanin hopeaa. Kaudella 2012–2013 Lindholm nousi seuran J20-junioreiden varakapteeniksi. Hän pelasi kauden aikana kaksi Elitserien-ottelua. 

Loppukaudella 2013–2014 Lindholm nousi Skellefteån SHL-kokoonpanoon ja pelasi seitsemän runkosarja- ja 14 playoff-ottelua tehopistein 1+2=3. Hänen ensimmäinen SHL-maalinsa syntyi varsin hyvään paikkaan neljännessä finaaliottelussa 21. huhtikuuta 2014 vieraissa Färjestads BK:ta vastaan, sillä se ratkaisi Skellefteålle 0–3-voittoon päättyneessä ottelussa Ruotsin-mestaruuden. Voittomaali syntyi jo ensimmäisessä erässä ajassa 2.46. Huhtikuussa 2014 Lindholm teki Skellefteån kanssa kaksivuotisen ammattilaissopimuksen.

Colorado Avalanche varasi Lindholmin viidennellä kierroksella 144. pelaajana NHL:n varaustilaisuudessa 2014. Varsinaisella SHL:n tulokaskaudellaan 2014–2015 hän teki 35 runkosarjaottelussa seitsemän syöttöpistettä ja 15 playoff-ottelussa tehot 1+4=5. Lindholm voitti pudotuspeleissä Skellefteån sisäisen tehotilaston lukemalla +10. Hän voitti kauden päätteeksi SHL-hopeaa. Lindholm pelasi myös 11 Mestarien liigan ottelua tehden kaksi maalia. Hän pelasi kauden aikana myös viisi ottelua lainalla sarjatasoa alempana HockeyAllsvenskanin Malmö Redhawksissa marras-joulukuun 2014 vaihteessa. Myös kauden 2015–2016 päätteeksi Lindholm voitti SHL-hopeaa.

Toukokuussa 2016 Lindholm teki kolmivuotisen tulokassopimuksen Colorado Avalanchen kanssa. Lindholm pelasi ensimmäisellä kaudellaan 12 NHL-ottelua, mutta suurin osa kaudesta meni AHL:n San Antonio Rampagessa. Toisella kaudella NHL-pelejä tuli 48, mutta kolmannella kaudella vain 2. Hän teki sen jälkeen kaksivuotisen jatkosopimuksen, mutta hänet kaupattiin neljännen Colorado-kautensa jälkeen Chicago Blackhawksiin. Avalanchesta lähtivät Blackhawksiin Lindholm ja Nikita Zadorovin vaihdossa Brandon Saadiin ja Dennis Gilbertiin.

### Maajoukkueura

Lindholm edusti Ruotsia MM-kilpailuissa vuonna 2016. Hän liittyi turnaukseen suoraan SHL:n finaaleista ja pelasi turnauksessa toistaiseksi kaikki kolme A-maaotteluaan. Lindholm teki A-maajoukkuedebyyttinsä alkulohkon toiseksi viimeisessä ottelussa 15. toukokuuta 2016 Moskovan VTB Ice Palacessa Sveitsiä vastaan. Hän sai ottelussa jääaikaa 19.18 minuuttia.

Lindholm on pelannut myös 12 nuorten ja kuusi poikien maaottelua. Hän on kuulunut Ruotsin alle 20-vuotiaiden maajoukkueen kapteenistoon.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2011–2012 | Skellefteå AIK | Elitserien | 1 | 0 | 0 | 0 | 0 | – | – | – | – | – |
| 2012–2013 | Skellefteå AIK | Elitserien | 2 | 0 | 0 | 0 | 2 | – | – | – | – | – |
| 2013–2014 | Piteå HC | Ruotsi3 | 1 | 0 | 1 | 1 | 0 | – | – | – | – | – |
|  | Skellefteå AIK | SHL | 7 | 0 | 0 | 0 | 4 | 14 | 1 | 2 | 3 | 4 | Le Mat-pokalen |
| 2014–2015 | Malmö Redhawks | Allsvenskan | 5 | 1 | 2 | 3 | 2 | – | – | – | – | – |
|  | Skellefteå AIK | SHL | 35 | 0 | 7 | 7 | 35 | 15 | 1 | 4 | 5 | 8 |
| 2015–2016 | Skellefteå AIK | SHL | 30 | 0 | 4 | 4 | 18 | 16 | 0 | 1 | 1 | 6 |  |  |  |  |  |  | MM | 3 | 0 | 0 | 0 | 0 |
| 2016–2017 | San Antonio Rampage | AHL | 62 | 2 | 11 | 13 | 39 | – | – | – | – | – |
|  | Colorado Avalanche | NHL | 12 | 0 | 0 | 0 | 2 | – | – | – | – | – |
| 2017–2018 | Colorado Avalanche | NHL | 48 | 0 | 4 | 4 | 14 | – | – | – | – | – |
| 2018–2019 | Colorado Eagles | AHL | 57 | 1 | 7 | 8 | 16 | 4 | 1 | 0 | 1 | 0 |
|  | Colorado Avalanche | NHL | 2 | 0 | 0 | 0 | 0 | – | – | – | – | – |
| 2019–2020 | Colorado Eagles | AHL | 45 | 1 | 2 | 3 | 14 | – | – | – | – | – |
|  | Colorado Avalanche | NHL | 4 | 0 | 1 | 1 | 0 | – | – | – | – | – |
| 2020–2021 | Rockford IceHogs | AHL | 16 | 1 | 2 | 3 | 2 | – | – | – | – | – |
| 2021–2022 | Dinamo Minsk | KHL | 32 | 0 | 8 | 8 | 14 | 4 | 0 | 0 | 0 | 4 |  |  |  |  |  |  | MM | 8 | 0 | 0 | 0 | 0 |
| 2022–2023 | Leksands IF | SHL | 50 | 7 | 14 | 21 | 35 | 3 | 0 | 2 | 2 | 0 |  |  |  |  |  |  | MM | 8 | 0 | 2 | 2 | 0 |
| 6 kautta | yhteensä | Elitserien/SHL | 125 | 7 | 25 | 32 | 94 | 48 | 2 | 9 | 11 | 18 |
| 4 kautta | yhteensä | NHL | 66 | 0 | 5 | 5 | 16 | – | – | – | – | – |
| 4 kautta | yhteensä | AHL | 180 | 5 | 22 | 27 | 71 | 4 | 1 | 0 | 1 | 0 |

Lähteet
-------

* Anton Lindholm The Internet Hockey Databasessa (englanniksi)
* Anton Lindholm *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Anton Lindholm *Elite Prospects*. Everysport Media Group AB.  (englanniksi)
2. ↑  Hägglund, Anna: Anton Lindholm stannar  14.4.2014. Skellefteå AIK Hockey. Viitattu 9.6.2016. (ruotsiksi)
3. ↑  Anton Lindholm klar för lån!  24.11.2014. Malmö Redhawks.  Arkistoitu 14.8.2016. Viitattu 9.6.2016. (ruotsiksi)
4. ↑  Mohr, Alex: Avalanche Signs Anton Lindholm  24.5.2016. Colorado Avalanche. Viitattu 9.6.2016. (englanniksi)
5. ↑  Alessandro Seren Rosso: Man of the Week: Anton Lindholm  6.10.2021. Kontinental Hockey League. Viitattu 17.5.2022. (englanniksi)
6. ↑
7. ↑  Todellinen romahdus, kriisipalaveri ja isot pelaajamuutokset – Ruotsin MM-joukkueessa tapahtuu (pdf)  30.4.2016. SuomiKiekko. Viitattu 9.6.2016.
8. ↑  GAME SUMMARY (pdf)  15.5.2016. IIHF.  Arkistoitu 17.6.2016. Viitattu 9.6.2016. (englanniksi)